ເທີກີ ຖອຍຫ່າງ ຈາກການອ້າງ ວ່າເດັກນ້ອຍ ເປັນຜູ້ໂຈມຕີ ສະຫຼະຊີບ ໃນພິທີແຕ່ງດອງ 
ປະທານາທິບໍດີ Erdogan ໄດ້ອະທິບາຍ ເຖິງຜູ້ວາງລະເບີດວ່າ ຢູ່ໃນໄວລະຫ່ວາງ 12 ຫາ 14 ປີ ແລະໄດ້ສົ່ງມາໂດຍ ພວກກຸ່ມລັດອິສລາມ.
ເທີກີ ໄດ້ຖອຍຫ່າງອອກໄປໃນການກ່າວອ້າງທີ່ວ່າ ເດັກນ້ອຍທີ່ທຳການວາງລະເບີດ ສະຫຼະຊີບທີ່ສົ່ງມາໂດຍພວກກຸ່ມລັດອິສລາມ ໃນການໂຈມຕີເມື່ອວັນເສົາຜ່ານມານີ້ ໃນພິທີແຕ່ງ ດອງ ຂອງຊາວເຄີດ ເຮັດໃຫ້ມີຜູ້ເສຍຊີວິດ 54 ຄົນ ນາຍົກລັດຖະມົນຕີ ທ່ານ Binali Yildirim ໄດ້ກ່າວໃນວັນຈັນວານນີ້ວ່າ ການສົງໄສ ທີ່ວ່າ ເດັກນ້ອຍເປັນຜູ້ຮັບຜິດຊອບໃນການວາງລະເບີດນັ້ນ ແມ່ນອີງຕາມຂ່າວລືຂອງ ພວກທີ່ ເຫັນເຫດການ ຊຶ່ງທ່ານໄດ້ບອກກັບພວກນັກ ຂ່າວເຊັ່ນນັ້ນ ປະທານທິບໍດີ ທ່ານ Recep Tayyip Erdogan ໄດ້ອະທິບາຍເຖິງຜູ້ວາງລະເບີດວ່າ ຢູ່ໃນໄວ ລະຫ່ວາງ 12 ຫາ 14 ປີ ແລະໄດ້ສົ່ງມາໄດ້ໂດຍພວກກຸ່ມລັດອິສລາມ ເກືອບວ່າ ທັງໝົດຂອງພວກເຄາະຮ້າຍແມ່ນຊາວເຄີດ ທີ່ມີອາຍຸນ້ອຍກວ່າ 18 ປີ ຍັງບໍ່ທັນມີຜູ້ໃດອອກມາອ້າງເອົາຄວາມຮັບຜິດຊອບເທື່ອ ແຕ່ວ່າຕາມແບບຂອງການ ໂຈມຕີ ແລະຊະນິດຂອງລະເບີດ ທີ່ໃຊ້ໃນການໂຈມຕີແລ້ວ ແມ່ນຄ້າຍຄືກັບເຫດລະເບີດເທື່ອກ່ອນ ທີ່ໄດ້ມີການຖິ້ມໂທດໃສ່ກຸ່ມລັດອິສລາມ ການໂຈມຕີດ້ວຍລະເບີດ ມີຂຶ້ນໃນພິທີແຕ່ງດອງຂອງຊາວເຄີດ ແລະການສະຫຼອງ ໃນເມືອງ Gaziantep ທີ່ຕັ້ງຢູ່ປະມານ 60 ກິໂລແມັດຫ່າງຈາກຊາຍແດນຂອງຊິເຣຍຂຶ້ນ ມາ ທາງເໜືອ ແລະເປັນບ່ອນພັກພາອາໄສຂອງປະຊາຄົມຊາວອົບພະຍົບ ທີ່ໄດ້ໂຕນໜີ ຈາກສົງຄາມກາງເມືອງໃນຊີເຣຍ ລັດຖະມົນຕີການຕ່າງປະເທດເທີກີ ທ່ານ Mevlut Cavusoglu ໄດ້ປະຕິຍານຕົນໃນວັນ ຈັນວານນີ້ວ່າ ປະເທດຂອງທ່ານຈະສາມາດ ກຸ່ມລັດອິສລາມ ອອກຈາກຂົງເຂດ ທີ່ມີຊາຍແດນຕິດກັບຊີເຣຍ ໃນວັນອັງຄານມື້ນີ້ ພວກທະຫານເທີກີ ໄດ້ທຳການໂຈມຕີ ລະດົມຍິງດ້ວຍປືນໃຫຍ່ໃສ່ຂົງ ເຂດ ທີ່ໝັ້ນຂອງກຸ່ມລັດອິສລາມ ຕາມຊາຍແດນທາງພາກເໜືອຂອງຊີເຣຍເພື່ອເປັນການຕອບໂຕ້ຕໍ່ການໂຈມຕີດ້ວຍປືນຄົກຂອງກຸ່ມລັດອິສລາມ ສື່ມວນຊົນຂອງເທີກີ ລາຍງານວ່າ ໄດ້ມີການຍິງປືນໃຫຍ່ 40 ລູກໄປໃສ່ເຂດດັ່ງກ່າວ